Projekts

# **LATVIJAS REPUBLIKAS MINISTRU KABINETS**

2017.gada Noteikumi Nr.

Rīgā (prot. Nr. .§)

Grozījumi Ministru kabineta 2010.gada 30.marta noteikumos Nr.300 "Noteikumi par akcīzes nodokļa deklarācijas veidlapām un to aizpildīšanas kārtību"

Izdoti saskaņā ar

likuma "Par akcīzes nodokli"

 24.panta trešo daļu

 Izdarīt Ministru kabineta 2010.gada 30.marta noteikumos Nr.300 "Noteikumi par akcīzes nodokļa deklarācijas veidlapām un to aizpildīšanas kārtību" (Latvijas Vēstnesis, 2010, 51./52.nr., 121.nr.; 2012, 34.nr.; 2013, 198.nr.; 2014, 22.nr., 258.nr.; 2015, 148.nr.; 2016, 50.nr.) šādus grozījumus:

1. Izteikt 2.punkta pirmo teikumu šādā redakcijā:

"2. Apstiprināts noliktavas turētājs, apstiprināts noliktavas turētājs darbībām ar dabasgāzi (tajā skaitā sašķidrināto dabasgāzi un saspiesto dabasgāzi), ja dabasgāze netiek transportēta pa dabasgāzes pārvades un sadales sistēmas cauruļvadiem (turpmāk – apstiprināts noliktavas turētājs darbībām ar dabasgāzi) un reģistrēts saņēmējs aizpilda un iesniedz akcīzes nodokļa deklarāciju Valsts ieņēmumu dienestā arī tad, ja taksācijas periodā darbības ar akcīzes precēm nav veiktas."

2. izteikt V1 nodaļu šādā redakcijā:

**"V1. Dabasgāzes akcīzes nodokļa deklarācijas aizpildīšana**

55.1 Aizpildot dabasgāzes akcīzes nodokļa deklarāciju (turpmāk – dabasgāzes deklarācija) ([5. pielikums](https://likumi.lv/doc.php?id=207473#piel5)), norāda:

55.1 1. akcīzes nodokļa aprēķina periodu;

55.1 2. likuma [23. pantā](https://likumi.lv/ta/id/81066-par-akcizes-nodokli#p23) noteikto akcīzes nodokļa samaksas termiņu;

55.1 3. ziņas par akcīzes nodokļa maksātāju:

55.1 3.1. akcīzes nodokļa maksātāja statusu (apstiprināts noliktavas turētājs darbībām ar dabasgāzi, dabasgāzes tirgotājs, publiskais tirgotājs, galalietotājs, persona, kas ieved un realizē dabasgāzi mazumtirdzniecībā kā degvielu, dabasgāzes sadales sistēmas operators). Ja dabasgāzes sadales sistēmas operators vienlaikus ir arī galalietotājs, kas pats ieved dabasgāzi Latvijas Republikā savam patēriņam no citas valsts, papildus norāda statusu – galalietotājs, bet, ja sadales sistēmas operators realizē un piegādā dabasgāzi galalietotājam, nodrošinot pēdējās garantētās piegādes pakalpojumu, tad papildus norāda statusu - dabasgāzes tirgotājs.

55.1 3.2. akcīzes nodokļa maksātāja nosaukumu vai vārdu un uzvārdu (fiziskām personām);

55.1 3.3. nodokļa maksātāja reģistrācijas kodu vai personas kodu (fiziskām personām);

55.1 3.4. apstiprināts noliktavas turētājs darbībām ar dabasgāzi un persona, kas ieved un realizē dabasgāzi mazumtirdzniecībā kā degvielu, norāda speciālās atļaujas (licences) darbībām ar dabasgāzi numuru;

55.1 3.5. dabasgāzes tirgotājs, publiskais tirgotājs un dabasgāzes sadales sistēmas operators, kas piegādā dabasgāzi galalietotājiem, norāda Dabasgāzes tirgotāju reģistra numuru.

55.2 Akcīzes nodokļa maksātājs dabasgāzes deklarācijā dabasgāzes apjomu norāda kilovatstundās (kWh).

55.3 Akcīzes nodokļa maksātājs dabasgāzes deklarācijas 8.rindā norāda attiecīgajā taksācijas periodā spēkā esošo akcīzes nodokļa likmi dabasgāzei saskaņā ar likuma 15.1 pantu.

55.4 Apstiprināts noliktavas turētājs darbībām ar dabasgāzi, aizpildot dabasgāzes deklarācijas 9. – 10.rindu, norāda:

55.4 1. 9.rindā – kopējo taksācijas periodā akcīzes preču noliktavā ievesto dabasgāzes apjomu, kas ievests piemērojot atlikto akcīzes nodokļa maksāšanu saskaņā ar likuma 25.pantu;

 55.4 2. 10.rindā – kopējo dabasgāzes apjomu, kas taksācijas periodā izvests no akcīzes preču noliktavas, piemērojot atlikto nodokļa maksāšanu saskaņā ar likuma 25.pantu.

55.5 Apstiprināts noliktavas turētājs darbībām ar dabasgāzi saskaņā ar likuma 25.panta astoņpadsmito daļu pievieno dabasgāzes deklarācijai dokumentus par dabasgāzes deklarācijas 9. un 10.rindā norādītajiem dabasgāzes apjomiem vai apstiprinātu to uzskaitījumu.

55.6 Apstiprināts noliktavas turētājs darbībām ar dabasgāzi aizpilda dabasgāzes deklarācijas 12. līdz 26.rindu.

55.7 Dabasgāzes sadales sistēmas operators dabasgāzes deklarācijas 11.rindā norāda kopējo dabasgāzes apjomu, kas taksācijas periodā piegādāts galalietotājiem izmantojot sadales sistēmu.

55.8 Dabasgāzes sadales sistēmas operators dabasgāzes deklarācijai pielikumā pievieno informāciju par 11.rindā norādīto dabasgāzes apjomu, atsevišķi norādot:

55.8 1. dabasgāzes apjomu (kWh), ko sadales sistēmas operators piegādājis galalietotājiem, sadalījumā pa dabasgāzes tirgotājiem (par tirgotāju norāda nosaukumu un nodokļu maksātāja reģistrācijas kodu);

55.8 2. dabasgāzes apjomu (kWh), ko sadales sistēmas operators piegādājis katram galalietotājam, kurš pats ievedis vai saņēmis dabasgāzi Latvijas Republikā izmantošanai savam patēriņam (par galalietotāju norāda nosaukumu un nodokļu maksātāja reģistrācijas kodu).

55.9 Akcīzes nodokļa maksātājs dabasgāzes deklarācijas 12.–16. rindā, norāda dabasgāzes apjomu, kuru saskaņā ar likuma 6.1 panta otro un ceturto daļu neapliek ar akcīzes nodokli:

55.9 1. 12. rindā – kopējo dabasgāzes apjomu, ko neapliek ar akcīzes nodokli, t.sk;

55.9 2. 13. rindā – dabasgāzes apjomu, kuru galalietotājs taksācijas periodā izmanto citiem mērķiem, nevis par degvielu vai kurināmo;

55.9 3. 14. rindā – dabasgāzes apjomu kuru galalietotājs taksācijas periodā izmanto divējādi atbilstoši likuma [5.panta](https://likumi.lv/ta/id/81066-par-akcizes-nodokli#p5) 3.1 daļā minētajiem nosacījumiem;

55.9 4. 15. rindā – dabasgāzes apjomu, kuru galalietotājs taksācijas periodā izmanto mineraloģiskiem procesiem;

55.9 5. 16. rindā – dabasgāzes apjomu, kuru vienotais dabasgāzes pārvades un uzglabāšanas sistēmas operators, dabasgāzes sadales sistēmas operators, dabasgāzes uzglabāšanas sistēmas operators un dabasgāzes pārvades sistēmas operators taksācijas periodā izlietojis dabasgāzes pārvades, sadales vai uzglabāšanas sistēmas tehnoloģiskajām vajadzībām, t.sk dabasgāzes zudumi. Dabasgāzes zudumi ir dabasgāzes pārvades, uzglabāšanas un sadales sistēmai pievadītās un galalietotājiem piegādātās dabasgāzes apjomu starpība attiecīgajā laikposmā, neskaitot dabasgāzes patēriņu tehnoloģiskām vajadzībām.

 55.10 Akcīzes nodokļa maksātājs par dabasgāzes deklarācijas 12. rindā norādīto apjomu dabasgāzes deklarācijai pielikumā pievieno šādu informāciju:

 55.10 1. galalietotāja, kurš izmanto dabasgāzi, kuru neapliek ar akcīzes nodokli, nosaukumu, nodokļu maksātāja reģistrācijas kodu;

55.10 2. galalietotājam piegādātās dabasgāzes apjomu (kWh);

55.10 3. dabasgāzes izmantošanas mērķi vai saimnieciskās darbības kodu atbilstoši Eiropas Parlamenta un Padomes 2006. gada 20. decembra regulai (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām (Dokuments attiecas uz EEZ) (turpmāk – NACE kods).

55.11 Akcīzes nodokļa maksātājs, aizpildot dabasgāzes deklarācijas 17.–19. rindu, norāda dabasgāzes apjomu, kuru saskaņā ar likuma 6.1 panta trešo daļu atbrīvo no akcīzes nodokļa:

 55.11 1. 17.rindā – kopējo dabasgāzes apjomu, kuru atbrīvo no akcīzes nodokļa, t.sk.;

 55.11 2. 18.rindā – to dabasgāzes apjomu, kuru galalietotājs taksācijas periodā izmanto lauksaimniecībā izmantojamās zemes segto platību (siltumnīcu) siltumapgādei;

55.11 3. 19.rindā – to dabasgāzes apjomu, kuru galalietotājs taksācijas periodā izmanto rūpniecisko mājputnu novietņu (kūts) un inkubatoru siltumapgādei.

55.12 Akcīzes nodokļa maksātājs par dabasgāzes deklarācijas 17. rindā norādīto apjomu dabasgāzes deklarācijai pielikumā pievieno šādu informāciju:

55.12 1. galalietotāja, kurš izmanto dabasgāzi, kas atbrīvota no akcīzes nodokļa, nosaukumu, nodokļu maksātāja reģistrācijas kodu;

55.12 2. piegādātās dabasgāzes apjomu (kWh);

55.12 3. dabasgāzes izmantošanas mērķis atbilstoši likuma 6.1 panta trešajai daļai vai NACE kods.

55.13 Akcīzes nodokļa maksātājs dabasgāzes deklarācijas 20.–21. rindā norāda dabasgāzes apjomu, ko apliek ar akcīzes nodokli un aprēķināto akcīzes nodokli:

55.13 1. 20.rindā – taksācijas periodā galalietotājiem piegādātās dabasgāzes apjomu (kWh), sadalījumā pa piemērojamajām akcīzes nodokļa likmēm, atbilstoši izlietošanas mērķim;

55.13 2. 21.rindā – aprēķināto akcīzes nodokļa summu par 20.rindā norādīto dabasgāzes apjomu, ievērojot šajā rindā noteikto aprēķina formulu.

55.14 Akcīzes nodokļa maksātājs par dabasgāzes deklarācijas 20. rindā norādīto apjomu, kam piemēro akcīzes nodokļa likmi saskaņā ar likuma 15.1 panta pirmās daļas 3.punktu, dabasgāzes deklarācijai pielikumā pievieno šādu informāciju:

55.14 1. galalietotāja, kurš izmanto dabasgāzi, kurai piemēro likuma 15.1 panta pirmās daļas 3.punktā noteikto akcīzes nodokļa likmi, nosaukumu, nodokļu maksātāja reģistrācijas kodu;

55.14 2. piegādātās dabasgāzes apjomu (kWh);

55.14 3. dabasgāzes izmantošanas mērķi vai NACE kodu.

55.15 Akcīzes nodokļa maksātājs dabasgāzes deklarācijas 22. un 23.rindu aizpilda tikai gadījumā, ja nepieciešams precizēt dabasgāzes apjomu un šim nolūkam nav izmantojamas citas dabasgāzes deklarācijas ailes. Ja, veicot precizējumus, dabasgāzes apjoms samazinās, to norāda ar "–" zīmi. Dabasgāzes deklarācijai pievieno attaisnojuma dokumentus, kas pamato 22.rindā norādīto dabasgāzes apjomu. Korekcijas rindās nenorāda akcīzes nodokļa summas, kas iekļautas Valsts ieņēmumu dienesta lēmumos (piemēram, par akcīzes nodokļa atmaksu, pārmaksas novirzīšanu turpmākiem maksājumiem).

55.16 Akcīzes nodokļa maksātājs, veicot korekcijas deklarācijas 22. rindā:

55.16 1. norāda dabasgāzes apjomu (kWh), kas zudis nepārvaramas varas dēļ un ir atbrīvots no akcīzes nodokļa saskaņā ar likuma 21.panta pirmo daļu;

55.16 2. apstiprināts noliktavas turētājs darbībām ar dabasgāzi norāda dabasgāzes apjomu (kWh), par kuru akcīzes nodoklis maksājams saskaņā ar likuma 25.panta astoņpadsmito daļu;

55.16 3. norāda dabasgāzes apjomu (kWh), kuram piemērots atbrīvojums no akcīzes nodokļa vai zemāka akcīzes nodokļa likme, bet mainoties dabasgāzes izmantošanas mērķim, jāsamaksā akcīzes nodoklis vai nodokļa starpība par saņemto dabasgāzes apjomu atbilstoši izmantošanas mērķim noteiktai nodokļa likmei saskaņā ar likuma 23.panta divdesmit piekto daļu;

55.16 4. norāda dabasgāzes apjomu, par kuru jāveic korekcijas akcīzes nodokļa aprēķinā, un citos gadījumos, ja šim nolūkam nav izmantojamas citas ailes.

55.17 Akcīzes nodokļa maksātājs veicot korekcijas deklarācijas 23.rindā norāda aprēķināto akcīzes nodokļa summu par 22.rindā norādīto dabasgāzes apjomu, ievērojot šajā rindā noteikto formulu.

55.18 Akcīzes nodokļa maksātājs, aizpildot dabasgāzes deklarācijas 24.rindu, norāda kopējo akcīzes nodokļa summu katrai ailei (*euro*), ievērojot šajā rindā noteikto formulu.

55.19 Akcīzes nodokļa maksātājs, aizpildot dabasgāzes deklarācijas 25.rindu, norāda kopējo valsts budžetā maksājamo akcīzes nodokļa summu (*euro*), summējot 24.rindas 1.-4.aili.

55.20 Akcīzes nodokļa maksātājs dabasgāzes deklarācijas 26. rindā norāda dabasgāzes deklarācijai pievienotos dokumentus. **"**

3. Papildināt noteikumus ar 58.1 punktu šādā redakcijā:

“58.1 Grozījumi šo noteikumu V1 nodaļā, kas nosaka jaunu dabasgāzes deklarācijas aizpildīšanas kārtību, un 5.pielikumā, kas nosaka jaunu dabasgāzes deklarācijas veidlapu, un kas izdarīti pamatojoties uz Saeimā 2017.gada 9.martā pieņemtajiem grozījumiem likumā “Par akcīzes nodokli”, dabasgāzes deklarācijas aizpildīšanai un iesniegšanai piemērojami sākot ar 2017.gada aprīļa mēneša taksācijas periodu.”

4. izteikt 5.pielikumu šādā redakcijā:

**"**5.pielikums

Ministru kabineta

2010.gada 30.marta

noteikumiem Nr.300

## Dabasgāzes akcīzes nodokļa deklarācija

**1. Periods**

|  |  |  |  |  |  |  |
| --- | --- | --- | --- | --- | --- | --- |
| - gads | 01 |  | 2 | 0 |  |  |

|  |  |  |  |  |
| --- | --- | --- | --- | --- |
| - mēnesis | 02 |  |  |  |

**2. Likuma "Par akcīzes nodokli" 23.pantā noteiktais nodokļa samaksas termiņš**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| - gads, datums, mēnesis | 03 |  | 2 | 0 |  |  |  |  |  |  |  |  |

**3. Ziņas par akcīzes nodokļa maksātāju**

|  |  |  |  |  |
| --- | --- | --- | --- | --- |
| - statuss | 04 |  |  | apstiprināts noliktavas turētājs darbībām ar dabasgāzi |
|  |  |
|  | dabasgāzes tirgotājs, publiskais tirgotājs |
|  |  |  |
|  |  |  | galalietotājs |
|  |  |
|  | persona, kas ieved un realizē dabasgāzi mazumtirdzniecībā kā degvielu |
|  |  |  |
|  |  |  | dabasgāzes sadales sistēmas operators |
|  |  |  |  |
| - nodokļa maksātāja nosaukums vai vārds un uzvārds | 05 |  |  |
|  |  |  |  |
| - nodokļa maksātāja reģistrācijas kods vai personas kods | 06 |  |  |  |  |  |  |  |  |  |  |  |  |  |
|  |  |  |  |
| - speciālās atļaujas (licences) darbībām ar dabasgāzi, numurs vai Dabasgāzes tirgotāju reģistra numurs | 07 |  |  |  |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
|  |  |  | Dabasgāze, ko neapliek vai atbrīvo no akcīzes nodokļa (kWh) | Dabasgāzei, ko apliek ar akcīzes nodokli un izmanto |
| par kurināmo saskaņā ar likuma "Par akcīzes nodokli" 15.1 panta pirmās daļas1.punktu(kWh) | par kurināmo saskaņā ar likuma "Par akcīzes nodokli" 15.1 panta pirmās daļas 3.punktu (kWh) | par degvielu saskaņā ar likuma “Par akcīzes nodokli” 15.1 panta pirmās daļas 2.punktu(kWh) |
|  |  |  | 1 | 2 | 3 | 4 |
| **4. Akcīzes nodokļa likme (***euro* par 1000 kWh) | 08 |  |  |  |  |  |
|  |  |  |  |
| **5. Apstiprināts noliktavas turētājs darbībām ar dabasgāzi** |
|  |  |  |  |
| Akcīzes preču noliktavā ievestais apjoms | 09 |  |  |  |  |  |
|  |  |  |  |  |
| Apjoms, kas izvests no akcīzes preču noliktavas, piemērojot atlikto nodokļa maksāšanu saskaņā ar likuma "Par akcīzes nodokli" 25.pantu | 10 |  |  |  |  |  |
|  |  |  |  |
|  |  |  |  |
| **6. Dabasgāzes apjoms, kas piegādāts galalietotājam izmantojot sadales sistēmu:**  | 11 |  |  |  |  |
|  |  |  |  |
| **7. Dabasgāzes apjoms, ko neapliek ar akcīzes nodokli:**  |
|  |  |  |  |
| Kopējais apjoms, ko neapliek ar akcīzes nodokli, t.sk.: | 12 |  |  |  |
|  |  |  |  |  |
| - apjoms, kas izmantots citiem mērķiem, nevis par degvielu vai kurināmo | 13 |  |  |  |
| - apjoms, kas izmantots divējādi | 14 |  |  |  |
| - apjoms, kas izmantots mineraloģiskiem procesiem | 15 |  |  |  |
| - apjoms, ko vienotais dabasgāzes uzglabāšanas un pārvades sistēmas operators, dabasgāzes sadales sistēmas operators, dabasgāzes uzglabāšanas sistēmas operators un dabasgāzes pārvades sistēmas operators izlietojis dabasgāzes pārvades, uzglabāšanas vai sadales sistēmas tehnoloģiskajām vajadzībām, t.sk. zudumi | 16 |  |  |  |
|  |
| **8. Dabasgāzes apjoms, ko atbrīvo no akcīzes nodokļa:**  |
|  |  |  |  |
| Kopējais apjoms, ko atbrīvo no akcīzes nodokļa, t.sk.: | 17 |  |  |  |
|  |  |  |  |
| - apjoms, kas izmantots lauksaimniecībā izmantojamās zemes segto platību (siltumnīcu) siltumapgādei | 18 |  |  |  |  |
| - apjoms, kas izmantots rūpniecisko mājputnu novietņu (kūts) un inkubatoru siltumapgādei | 19 |  |  |  |  |
|  |  |  |  |  |
| **9. Dabasgāzes apjoms, ko apliek ar akcīzes nodokli:**  |
| * dabasgāzes apjoms, ko apliek ar akcīzes nodokli
 | 20 |  |  |  |  |  |
|  |  |  |  |  |  |  |
| * akcīzes nodokļa summa (EUR)

(08.r x 20.r :1000) | 21 |  |  |  |  |  |

**10. Korekcija (+/–)**

|  |  |  |  |  |  |  |
| --- | --- | --- | --- | --- | --- | --- |
| Dabasgāzes apjoma korekcija: | 22 |  |  |  |  |  |
|  |  |  |  |  |  |  |
| Akcīzes nodokļa summa (08.r x 22.r. : 1000) | 23 |  |  |  |  |  |
|  |  |  |  |  |  |  |
| Kopējā akcīzes nodokļa summa pa veidiem (***euro***) (21.r + 23.r) | 24 |  |  |  |  |  |
|  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **11. Kopējā akcīzes nodokļa summa (*euro*)****(24.rindas 1., 2., 3. un 4.ailes summa)** | 25 |  |  |  |  |  |

|  |  |  |  |
| --- | --- | --- | --- |
| **12. Atzīmes par deklarācijai pievienotajiem dokumentiem** | 26 |  |  |
|  |
|  |

**"**

Ministru prezidents M.[Kučinskis](https://lv.wikipedia.org/wiki/M%C4%81ris_Ku%C4%8Dinskis)

Finanšu ministre D.[Reizniece-Ozola](https://lv.wikipedia.org/wiki/Dana_Reizniece-Ozola)

S.Gaile 67120166

Sandra.Gaile@vid.gov.lv